《夕望江桥示萧咨议杨建康江主簿诗》
南北朝·何逊

夕鸟已西度，残霞亦半消。风声动密竹，水影漾长桥。

旅人多忧思，寒江复寂寥。尔情深巩落，予念返渔樵。

何因适归愿，分路一扬镳。

作者简介：南朝梁诗人，字仲言，东海郯(今山东省苍山县长城镇)人，何承天曾孙，宋员外郎何翼孙，齐太尉中军参军何询子。八岁能诗，弱冠州举秀才，官至尚书水部郎。诗与阴铿齐名，世号阴何。文与刘孝绰齐名，世称何刘。其诗善於写景，工于炼字。为杜甫所推许，有集八卷，今失传，明人辑有何水部集一卷。后人称“何记室”或“何水部”。